
PATVIRTINTA
Kalėjimų departamento prie Lietuvos Respublikos teisingumo ministerijos direktoriaus
2022 m. gruodžio 9  d.
įsakymu Nr. V-434

IMUNITETO IR VIDAUS TYRIMŲ SKYRIAUS
VYRIAUSIOJO TYRĖJO PAREIGYBĖS APRAŠYMAS

I SKYRIUS
PAREIGYBĖS CHARAKTERISTIKA

1. Imuniteto ir vidaus tyrimų skyriaus vyriausiasis tyrėjas yra statutinis valstybės tarnautojas.
2. Pareigybės grupė – 8.

II SKYRIUS
PASKIRTIS

3. Imuniteto ir vidaus tyrimų skyriaus (toliau – skyrius) vyriausiojo tyrėjo pareigybė reikalinga atlikti tarnybinių nusižengimų (darbo pareigų pažeidimų) ir kitų teisės pažeidimų prevenciją ir tyrimą Lietuvos kalėjimų tarnyboje, teisės aktų antikorupcinį vertinimą, administruoti veiklą, susijusią su viešųjų ir privačių interesų derinimu, padėti vykdyti kriminalinę žvalgybą ir atlikti ikiteisminius tyrimus.

III SKYRIUS
SPECIALIEJI REIKALAVIMAI ŠIAS PAREIGAS EINANČIAM PAREIGŪNUI

4. Pareigūnas, einantis šias pareigas, turi atitikti šiuos specialiuosius reikalavimus:
4.1. turėti aukštąjį universitetinį arba jam lygiavertį išsilavinimą;
                     KEISTA:
                     LKT direktoriaus 2026-09-03 įsakymu Nr. V-840 (nuo 2026-09-03)
4.2. gerai išmanyti Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, susijusius su Lietuvos Respublikos baudžiamojo, Baudžiamojo proceso ir Administracinių nusižengimų kodeksų, Lietuvos Respublikos kriminalinės žvalgybos įstatymo taikymu, taip pat teisės aktus, reglamentuojančius laisvės atėmimo vietų veiklą bei dokumentų valdymą, kriminalinę žvalgybą vykdančių padalinių veiklą, valstybės ir tarnybos paslapčių apsaugą, korupcijos prevenciją ir sugebėti juos taikyti praktiškai;
4.3. išmanyti dokumentų rengimo ir derinimo tvarką, įslaptintos informacijos administravimo taisykles;
4.4. turėti informacinių technologijų pagrindus, mokėti dirbti „Microsoft Office“ programiniu paketu bei naudotis žinybiniais registrais ir informacinėmis sistemomis;
                     KEISTA:
                     LKT direktoriaus 2026-09-03 įsakymu Nr. V-840 (nuo 2026-09-03)
4.5. gebėti savarankiškai planuoti ir organizuoti savo veiklą, mokėti valdyti, kaupti, sisteminti, apibendrinti informaciją, rengti išvadas, savarankiškai atlikti metodinį ir analitinį darbą, prognozuoti kriminogeninius procesus;
4.6. turėti teisę vairuoti „B“ kategorijos transporto priemones;
4.7. atitikti teisės aktuose nustatytus reikalavimus, būtinus išduodant leidimą dirbti ar susipažinti su įslaptinta informacija, žymima slaptumo žyma „Slaptai“;
4.8. atitikti sveikatos būklės sąvado reikalavimus pagal III skiltį;
4.9. atitikti pareigūnų fizinio pasirengimo reikalavimų trečiąjį lygį.


IV SKYRIUS
ŠIAS PAREIGAS EINANČIO PAREIGŪNO FUNKCIJOS

5. Šias pareigas einantis pareigūnas vykdo šias funkcijas:
5.1 siekdamas tinkamai įgyvendinti skyriui nustatytus uždavinius ir užtikrinti įstaigų pareigūnų, valstybės tarnautojų ir darbuotojų, dirbančių pagal darbo sutartis, (toliau – darbuotojai) tarnybinių nusižengimų ir darbo pareigų pažeidimų ištyrimą, atlieka tarnybinius patikrinimus, teikia išvadų projektus skyriaus viršininkui derinti;
5.2. įgyvendindamas skyriui nustatytus uždavinius ir siekdamas padėti užtikrinti atliekamų tarnybinių patikrinimų kokybę, teikia metodinę ir praktinę pagalbą įstaigų darbuotojams, atliekantiems tarnybinių nusižengimų ir darbo pareigų pažeidimų patikrinimus;
5.3. siekdamas užkardyti įstaigų darbuotojų bei kitų asmenų korupcinio pobūdžio nusikalstamas ir kitas neteisėtas veikas, skyriaus viršininkui nurodžius padeda vykdyti kriminalinę žvalgybą, teikia siūlymus skyriaus viršininkui dėl informacijos realizavimo priemonių;
5.4. siekdamas užtikrinti įstaigų personalo padarytų korupcinio pobūdžio nusikalstamų veikų prevenciją ir ištyrimą, padeda atlikti šių veikų ikiteisminius tyrimus, priima nutarimus atsisakyti pradėti ikiteisminį tyrimą;
5.5. siekdamas įgyvendinti Viešųjų ir privačių interesų derinimo įstatymo nuostatas ir skyriaus uždavinius, pagal kompetenciją kontroliuoja, kaip įstaigų personalas laikosi šio įstatymo ir Etikos kodekso reikalavimų, ir atlieka šių teisės aktų pažeidimų tyrimą;
5.6. siekdamas korupcijos prevencijos tikslų, Lietuvos kalėjimų tarnybos direktoriaus nustatyta tvarka atlieka teisės aktų projektų antikorupcinį vertinimą;
5.7. užtikrindamas skyriui pavestų uždavinių tinkamą įgyvendinimą, dalyvauja vykdant Lietuvos kalėjimų tarnybos įstaigų veiklos stebėseną, kontrolę, patikrinimus ar vykdant kitas vidaus kontrolės priemones;
5.8. užtikrindamas Viešojo administravimo įstatymo nuostatų įgyvendinimą ir teisę į pagrįstą ir objektyvų prašymų, skundų ir pareiškimų nagrinėjimą bei informacijos suteikimą, nagrinėja suimtųjų, nuteistųjų (probuojamųjų) ir kitų asmenų pareiškimus (prašymus), pasiūlymus ir skundus dėl galimų įstaigų personalo neteisėtų veiksmų, rengia atsakymų projektus;
5.9. įgyvendindamas skyriui nustatytas funkcijas naudojasi informacinėmis sistemomis ir registrais tik teisės aktų nustatyta tvarka;
5.10. siekdamas užtikrinti personalo ir visuomenės saugumą, Lietuvos kalėjimų tarnybos direktoriaus pavedimu, Imuniteto ir vidaus tyrimų skyriaus viršininko nurodymu dalyvauja ypatingų įvykių laisvės atėmimo vietų įstaigose ir kitų ekstremalių situacijų užkardyme ir tyrime;
5.11. pagal kompetenciją dalyvauja darbo grupių ir komisijų veikloje;
5.12. vykdo kitus su skyriaus funkcijomis susijusius nenuolatinio pobūdžio skyriaus viršininko pavedimus, tam kad būtų įgyvendinti skyriui pavesti uždaviniai ir funkcijos.

V SKYRIUS
ŠIAS PAREIGAS EINANČIO PAREIGŪNO PAVALDUMAS

6. Šias pareigas einantis pareigūnas yra tiesiogiai pavaldus skyriaus viršininkui.

________________________








Susipažinau

___________________________
(parašas)
___________________________
(vardas ir pavardė)
___________________________
(data)
